มาแล้วรถไฟฟ้าบีทีเอสใหม่จากจีน ขบวนแรก จาก 24 ขบวน
เมื่อวันที่ 6 มี.ค. นายสุรพงษ์ เลาหะอัญญา กรรมการผู้อำนวยการใหญ่ บริษัท ระบบขนส่งมวลชนกรุงเทพ จำกัด (มหาชน) BTSC เปิดเผยว่า เมื่อวันอาทิตย์ที่ 3 มี.ค.ที่ผ่านมา รถไฟฟ้ารุ่นใหม่ที่บริษัทสั่งซื้อจากบริษัท ซีอาร์ซี ฉางชุน เรลเวย์ เวฮิเคิล จำกัด สาธารณรัฐประชาชนจีน จำนวน 24 ขบวน ได้ถูกลำเลียงถึงประเทศไทยเป็นขบวนแรก ที่ท่าเรือแหลมฉบัง จ.ชลบุรี โดยจะทยอยส่งจนครบ 24 ขบวนภายในปี 2563 ทั้งนี้ บริษัทจะทดสอบความพร้อมของรถรุ่นใหม่นี้ภายใน 2 เดือน ก่อนนำมาให้บริการเพิ่มเติมในเส้นทางสายแบริ่ง-สมุทรปราการ รวมทั้งในเส้นทางจากหมอชิตไปสถานีห้าแยกลาดพร้าว ที่จะเปิดในเดือนสิงหาคม 62 นี้,วันเดียวกัน นายจักกพันธุ์ ผิวงาม รองผู้ว่าฯ กทม. กล่าวระหว่างตรวจจุดก่อสร้างรถไฟฟ้าสายสีเขียว หน้าโรงเรียนไทยนิยมสงเคราะห์ ถ.พหลโยธิน หน้ากรมทหารราบที่ 11 และสถานีเกษตร ซ.พหลโยธิน 32 เขตจตุจักร ว่า ปัญหาหลักๆที่พบคือผู้รับเหมาวางแบริเออร์ทับตะแกรงช่องรับน้ำฝน จึงสั่งให้ย้ายแบริเออร์พ้นจากแนวช่องรับน้ำฝนแล้ว ขณะเดียวกัน พบว่ามีหลายจุดไม่มีการป้องกันเศษวัสดุตกลงบ่อพัก และภายในบ่อมีปริมาณดินทับ จึงขอให้ผู้รับเหมาทำการลอกท่อและทำความสะอาด นอกจากนี้ มีปัญหาจุดก่อสร้างบ่อพักน้ำทับซ้อนกับจุดก่อสร้างทางขึ้น-ลงสถานี จำนวน 121 บ่อ ปัจจุบันแก้ไขไปแล้ว 73 บ่อ เหลืออีก 48 บ่อ ทั้งนี้ กทม.ได้ขอให้ผู้รับเหมาเร่งแก้ไขปัญหาทั้งหมดให้แล้วเสร็จภายในเดือนเมษายนนี้.
รถไฟฟ้ารุ่นใหม่ที่บริษัทสั่งซื้อจากบริษัทซีอาร์ซี ฉางชุน เรลเวย์ เวฮิเคิล จำกัด สาธารณรัฐประชาชนจีน จำนวน 24 ขบวน ได้ถูกลำเลียงถึงประเทศไทยเป็นขบวนแรก ที่ท่าเรือแหลมฉบัง จ.ชลบุรี 
รถไฟฟ้ารุ่นใหม่,สุรพงษ์ เลาหะอัญญา,จักกพันธุ์ ผิวงาม,รถไฟฟ้าใหม่,รถไฟฟ้า,ซีอาร์ซี ฉางชุน เรลเวย์ เวฮิเคิล,ข่าวทั่วไป